ஆயிலியம் (பஞ்சாங்கம்)
'''ஆயிலியம்''' என்பது [[இந்தியா|இந்திய]] [[வானியல்|வானியலிலும்]] சோதிடத்திலும் [[இராசிச் சக்கரம்|இராசிச் சக்கரத்தில்]] சொல்லப்படுகின்ற இருபத்தேழு [[நட்சத்திரம் (பஞ்சாங்கம்)|நட்சத்திரக்]] கோணப் பிரிவுகளுள் 9 ஆவது பிரிவு ஆகும். [[கடகம் (இராசி)|கடகராசியில்]] அமைந்துள்ள நட்சத்திரங்களில் இதுவும் ஒன்று. இந்தியப் [[பஞ்சாங்கம்|பஞ்சாங்க]] முறையில் சந்திரன் புவியைச் சுற்றி வரும்போது ஆயிலிய நட்சத்திரக் கோணப் பிரிவுக்குள் இருக்கும் காலம் ஆயிலிய நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய &quot;பிறந்த நட்சத்திரம்&quot; அல்லது &quot;ஜன்ம நட்சத்திரம்&quot; ஆயிலியம் ஆகும்.
 
 ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், ஒன்பதாவது நட்சத்திரமாகிய ஆயிலியம் 106° 40'க்கும் 120° 00'க்கும் இடையில் அமைந்துள்ளது.&lt;ref&gt;Raman, B. V., 1992. பக். 40.&lt;/ref&gt; இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் ஆயிலியத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.
 
 ==பெயரும் அடையாளக் குறியீடும்==
 [[Image:Hydra constellation map.png|thumb|300px|ஆயிலிய விண்மீன் கூட்டம்]]
 இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான [[விண்மீன்]]கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி ஆயிலிய நட்சத்திரப் பிரிவின் பெயர் அப்பிரிவுக்குள் காணப்படும் ஆயிலிய நட்சத்திரக் கூட்டத்தின் (δ, ε, η, ρ, and σ Hydrae) பெயரைத் தழுவியது. ஆயிலியத்தின் [[சமசுக்கிருதம்|சமசுக்கிருதப்]] பெயரான ''ஆஷ்லெஷா'' ''(Ashlesha)'' என்பது &quot;ஒன்றுடன் ஒன்று பிணைதல்&quot; என்னும் பொருள் கொண்டது. இதன் அடையாளக் குறியீடு ஒன்றுடனொன்று பிணைந்த பாம்புகளின் வடிவம் ஆகும். இது முதுகுத் தண்டின் அடிப்பகுதியில் காணும் [[குண்டலினி சக்தி]]யைக் குறிப்பதாகக் கருதப்படுகிறது.
 
 ==சோதிடத்தில் ஆயிலியம்==
 ===இயல்புகள்===
 இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. ஆயிலிய நட்சத்திரத்துக்குரிய மேற்படி இயல்புகள் பின்வருமாறு:
 
 {| class=&quot;wikitable&quot;
 |-
 |'''கோள்'''||புதன்
 |-
 |'''தேவதை'''||நாகர்
 |-
 |'''தன்மை'''|| கூர்மை
 |-
 |'''சாதி'''||வைசிய சாதி
 |-
 |'''கோத்திரம்'''||[[வசிட்டர்]]
 |-
 |'''பால்'''||பெண்
 |-
 |'''குணம்'''||இராட்ச குணம்
 |-
 |'''இயற்கை மூலம்'''||நீர்
 |-
 |'''விலங்கு'''||ஆண் பூனை
 |-
 |'''பறவை'''||சிச்சிலி 
 |-
 |'''மரம்'''||புன்னை
 |-
 |'''நாடி'''||பிங்கலை
 |}
 
 ==ஆயிலிய நட்சத்திரக்கோயில்==
 * [http://temple.dinamalar.com/New.php?id=1380 அருள்மிகு கற்கடேஸ்வரர் திருக்கோயில்]
 
 ==குறிப்புக்கள்==
 {{reflist}}
 
 ==உசாத்துணைகள்==
 * Raman, B. V., A Manual of Hindu Astrology, Raman Publications, Bangalore, 1992 (16th Edition).
 
 ==இவற்றையும் பார்க்கவும்==
 * [[நட்சத்திரம் (பஞ்சாங்கம்)|நட்சத்திரம்]]
 * [[இராசி]]
 
 ==வெளியிணைப்புக்கள்==
 * [http://astrobix.com/astroblog/post/ashlesha-nakshatra-chacertistics-ashlesha-nakshatra-career.aspx astrobix.com] {{Webarchive|url=https://web.archive.org/web/20120908011058/http://astrobix.com/astroblog/post/ashlesha-nakshatra-chacertistics-ashlesha-nakshatra-career.aspx |date=2012-09-08 }}
 * [http://www.astrojyoti.com/ashlesha.htm astrojyoti.com]
 
 {{பஞ்சாங்கம்}}
 {{வானியல்-குறுங்கட்டுரை}}